|  |  |
| --- | --- |
| **April** | **INFO FRA****Hakkebakkeskogen 2025** |

****

|  |  |  |  |  |
| --- | --- | --- | --- | --- |
| **Viktige datoer:**3.04 forutavslutning8.04 Påskelunsj 9.04 besøksdag skolen14-21.04 påskeferie, barnehagen er stengt | **Hjertesamling:**Mine tanker  | **Kropp og grenser:**kroppsdelerlek og kropp erting/dytting (grenser) | **Språk:**Rim og regler Bokprat | Bilderesultat for ballonger**Bursdager:** |
| **Månedens prosjekt:**Vår | **Månedens sang:**Trollgubben lurvelegg | **Månedens bok/fortelling:**Skolestart og følelsene mine |  |  |

|  |
| --- |
| **Dette skal vi gjøre i april:** April er her og våren har kommet for fullt. Vi skal lytte til fuglene og se om vi kan kjenne igjen de ulike artene gjennom tonene de spiller. Vi går turer i nærområdet og kikker etter vårtegn og følger med i fuglekassene rundt omkring. Vi vil fortsette med temaet om tanker og følelser som en del av forberedelsene til skolestart. Vi snakker om ulike følelser i møte med ulike situasjoner og barna kan fortelle om sine tanker i forhold til skolestarten og hva enn de måtte ha på hjertet. Vi ser frem til flere fine reflekterende samtaler med barna. Regelleker har blitt en stor slager og vi utvider lekebanken vår med flere typer. Påskelunsjen foregår ute i hakkebakkeskogen.  |

|  |
| --- |
| **Rammeplan om:****Barns medvirkning:**Barna skal jevnlig få mulighet til aktiv deltakelse i planleggingen og vurderingen av barnehagens virksomhet. Alle barn skal få erfare å få innflytelse på det som skjer i barnehagen. Vi skal ta utgangspunkt i barnas erfaringer, interesser, synspunkter og initiativ i barnehagens daglige arbeid og ved valg og gjennomføring av temaer og prosjekter.**Sosial kompetanse:**Sosial kompetanse er en forutsetning for å fungere godt sammen med andre og omfatter ferdigheter, kunnskaper og holdninger som utvikles gjennom sosialt samspill. I barnehagen skal barna kunne erfare å være betydningsfulle for fellesskapet og å være i positivt samspill med barn og voksne.**Livsmestring og helse:**Barnehagen skal være et trygt og utfordrende sted der barna kan prøve ut ulike sider ved samspill, fellesskap og vennskap. Barnehagen skal være en arena for daglig fysisk aktivitet og fremme barnas bevegelsesglede og motoriske utvikling. |

**Fagområder:**

|  |  |  |  |  |  |  |
| --- | --- | --- | --- | --- | --- | --- |
| **Kommunikasjon, språk og tekst**:Barnehagen skal bidra til at barn bruker språk til å skape relasjoner, delta i lek og som redskap til å løse konflikter | **Kropp, bevegelse, mat og helse:**Barna skal inkluderes i aktiviteter der de kan få være i bevegelse, lek og sosial samhandling og oppleve motivasjon og mestring ut fra egne forutsetninger. | **Kunst, kultur og kreativitet:**Barnehagen skal legge til rette for samhørighet og kreativitet ved å bidra til at barna får være sammen om å oppleve og skape kunstneriske og kulturelle uttrykk | **Natur, miljø og teknologi:**Barnehagen skal legge til rette for at barna kan forbli nysgjerrige på naturvitenskapelige fenomener | **Antall, rom og form:**Barnehagen skal synliggjøre sammenhenger og legge til rette for at barna kan utforske og oppdage matematikk i dagligliv | **Etikk, religion og filosofi:**Gjennom å samtale om og undre seg over eksistensielle, etiske og filosofiske spørsmål skal barn få anledning til selv å formulere spørsmål, lytte til andre, reflektere og finne svar | **Nærmiljø og samfunn:**Gjennom utforsking, opplevelser og erfaringer skal barnehagen bidra til å gjøre barna kjent med eget nærmiljø, samfunnet og verden. |

|  |
| --- |
| **Måneden som gikk:** I mars gjennomførte vi FORUTs barneaksjon. Gjennom det pedagogiske opplegget lærte vi om viktige temaer som vennskap, rettferdighet, fattigdom, likestilling og barns rettigheter. Vi ble kjent med Hamphless fra Malawi og fikk et lite innblikk i hvordan han levde og hva bidragene fra innsamlingsaksjonene kan gjøre for andre barn. Som en avslutning for prosjektet hadde vi en FORUT-fest. Her var barna med på å planlegge og forberede til den store dagen. Vi pyntet, lagde smykker, kuttet grønnsaker og lagde grønnsakssuppe på bålet. Festen ble en suksess og vi samlet inn en god sum penger til inntekt for FORUTs arbeid for trygge barn. Takk til dere alle som kom og bidro til en hyggelig fest.  |
| **Info:**Månedsplanen legges ut på web – siden vår, ønsker du planen på papir ta kontakt så ordner vi det😊Det er viktig for oss at Hakkespetter har tilhørighet til barnehagen selv om vi skal ha base i skogen. Vi går fra barnehagen ca kl. 07.30hver dag, barna som leveres etter det må komme ned til hakkebakkeskogen. Vi åpner for at barna på sikt kan gå alene mellom trimsenteret og hakkebakkeskogen, hvis barnet er komfortabel og dere foreldre gir tillatelse til det. Det kommer samtykkeskjema og instruks dere kan benytte hvis dette er aktuelt for dere og barnet deres. Vi er tilbake i barnehagen ca 16.15. Henting før det må altså også skje i hakkebakkeskogen. Ved endringer sendes det sms. 😊**Bilder:** Legges på barnehage-weben. Vi anbefaler å sjekke denne med jevne mellomrom for å følge med på barnehagehverdagen til barnet ditt.**Klær:** I tillegg til et sett med skift i sekken kan det være lurt å sende med en pose/bag med et sett som kan henge i grillhytta, der får barna hver sin plass/knagg. Uteklær må som vanlig være tilpasset været, tørre varme barn er glade barn. Spesielt viktig med gode sko/støvler.Det er veldig kaldt på gulvet i grillhytta, også på sommeren. Det er viktig at barna har tøfler/innesko/tjukke sokker å bruke når vi er inne. Det er fint om alle har et par som kan være der hele tiden, **NB! MERK KLÆR OG SKO TYDELIG MED RIKTIG NAVN****Husk:** Gi beskjed til barnehagen når barnet har fri eller er syk **innen kl. 10.00.** Telefonnummeret til Hakkespettene er **94 16 25 64** |